CELEX: 22011D0003
Language: da
Date: 2011-02-11 00:00:00
Title: Det Blandede EØS-udvalgs afgørelse nr. 3/2011 af 11. februar 2011 om ændring af bilag XIV (Konkurrence) til EØS-aftalen

7.4.2011   
            
            
               DA
            
            
               Den Europæiske Unions Tidende
            
            
               L 93/32
            
         DET BLANDEDE EØS-UDVALGS AFGØRELSE
   Nr. 3/2011
   af 11. februar 2011
   om ændring af bilag XIV (Konkurrence) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIV til aftalen blev ændret ved Det Blandede EØS-udvalgs afgørelse nr. 130/2010 af 10. december 2010 (1).
            
         
               (2)
            
            
               Kommissionens forordning (EU) nr. 1217/2010 af 14. december 2010 om anvendelse af artikel 101, stk. 3, i traktaten om Den Europæiske Unions funktionsmåde på visse kategorier af forsknings- og udviklingsaftaler (2) skal indarbejdes i aftalen.
            
         
               (3)
            
            
               Kommissionens forordning (EU) nr. 1218/2010 af 14. december 2010 om anvendelse af artikel 101, stk. 3, i traktaten om Den Europæiske Unions funktionsmåde på visse kategorier af specialiseringsaftaler (3) skal indarbejdes i aftalen.
            
         
               (4)
            
            
               Kommissionens forordning (EF) nr. 2658/2000 (4) og (EF) nr. 2659/2000 (5), som er indarbejdet i aftalen, udløb den 31. december 2010 og skal derfor slettes af aftalen —
            
         VEDTAGET DENNE AFGØRELSE:
   Artikel 1
   I bilag XIV til aftalen foretages følgende ændringer:
   
               1.
            
            
               Punkt 6 (Kommissionens forordning (EF) nr. 2658/2000) affattes således:
               »32010 R 1218: Kommissionens forordning (EU) nr. 1218/2010 af 14. december 2010 om anvendelse af artikel 101, stk. 3, i traktaten om Den Europæiske Unions funktionsmåde på visse kategorier af specialiseringsaftaler (EUT L 335 af 18.12.2010, s. 43).«
            
         
               2.
            
            
               Punkt 7 (Kommissionens forordning (EF) nr. 2659/2000) affattes således:
               »32010 R 1217: Kommissionens forordning (EU) nr. 1217/2010 af 14. december 2010 om anvendelse af artikel 101, stk. 3, i traktaten om Den Europæiske Unions funktionsmåde på visse kategorier af forsknings- og udviklingsaftaler (EUT L 335 af 18.12.2010, s. 36).«
            
         Artikel 2
   Den islandske og den norske udgave af forordning (EU) nr. 1217/2010 og (EU) nr. 1218/2010, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 12. februar 2011, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (6). Den anvendes fra den 1. januar 2011.
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 11. februar 2011.
      
         
            På Det Blandede EØS-udvalgs vegne
         
         Gianluca GRIPPA
         
            Fungerende formand
         
      
   
   
      (1)  EUT L 85 af 31.3.2011, s. 14.
   
      (2)  EUT L 335 af 18.12.2010, s. 36.
   
      (3)  EUT L 335 af 18.12.2010, s. 43.
   
      (4)  EFT L 304 af 5.12.2000, s. 3.
   
      (5)  EFT L 304 af 5.12.2000, s. 7.
   
      (6)  Ingen forfatningsmæssige krav angivet.